  Майя Бывальцева Берло уй-нуналскын Удмуртиын коронавирусэн черлан 30 выль учыръёс шараязы. Со сярысь 18-тӥ оштолэзе элькунлэн тӧроез Александр Бречалов мерлыко вотэсъёсын меӵак эфирез дыръя ивортӥз. 30 выль учыръёс пӧлысь 26-ез – со 1 номеро кар эмъюртлэн пациентъёсыз, со дас нунал карантинын Александр Бречалов, Удмуртилэн тӧроезУдмуртиын 92 адями коронавирус инфекциен черлаз, сизьымез черламъёс йӧназы. Александр Бречаловлэн верамезъя, висисьёс 11 муниципал кылдытэтъёсын пусъемын: Ижкарын – 73 учыр, Алнаш, Дэри, Пичи Пурга ёросъёсын – быдэн куинь, Грак ёрос – ньыль, Камбаркаын, Ярын, Каракулиноын, Глазкарын, Дэбес ёросын, Сарапулын – быдэн одӥг учыр. Вань черламъёс пӧлысь ньылез кунгож сьӧрысь вуизы, 19-эз – мукет улосвылъёсысь, 69-эз висисьёсын кусып возьыса черлазы. Кызьы ивортӥмы ни вал кӧняке нунал талэсь азьвыл, элькунын коронавирус инфекци алян одӥг инты пусъемын – со Ижкарын 1 номеро кар эмъюрт. Та дырлы отын 49 учыр пусъемын, туннэ кызь куатеныз ӵош Александр Бречалов, Удмуртилэн тӧроезУлосвыл кивалтӥсь пусйиз, 42 адями – пациентъёс, сизьымез эм ужасьёс. Александр Бречаловлэн верамезъя, Удмуртиын выль коронавирус инфециез шараян понна вить лабораториос ужало. 18-тӥ оштолэзьлы 10 сюрс 501 эскеронъёс ортчытӥзы.  Тегъёс: Тазалык Ижкар Удмуртия коронавирус АлександрБречалов  